Sagunt acull Halloween Jove 2022 els dies 28, 29 y 31 d'octubre
20 d’octubre 2022

El departament de Joventut i Infància ha organitzat Halloween Jove 2022 amb diferents tallers, concursos, jocs i activitats temàtiques per als dies 28, 29 i 31 d'octubre. L'activitat, que és gratuïta, està dirigida als xiquets i xiquetes i jóvens del municipi.

Halloween Jove començarà el dia 28 d'octubre en el Casal Jove de Sagunt a les 17.30 hores amb la Lluna Plena de Halloween, on els i les jóvens de més de 12 anys podran gaudir d'un Halloween alternatiu amb una vesprada plena de tallers i activitats d'allò més terrorífiques. Hi haurà taller de cuina, doblatge de pel·lícules, concursos i espais amb jocs de taula i videojocs. També es realitzarà un torneig del mític joc de taula _La fallera Calavera_ on, a més d'això, hi haurà concursos amb premis tota la vesprada.

![](/media/dxrji32i/halloween-jove-5.png?width=600.86859688196&height=850)

La programació continua el 29 d'octubre amb la projecció en el Casal Jove del Port de Sagunt a les 11.30 hores de la pel·lícula _Pesadilla antes de Navidad_, seguint amb la programació del cicle de cinema _Stop Motion_.

El 31 d'octubre el dia comptarà amb dos sessions, d'una banda, al matí a les 12.00 hores, tindrà lloc una obra de teatre: _Twister-peli_, que tracta sobre pel·lícules de terror enrevessades. També hi haurà pallassos i a les 13.00 hores, els i les menors podran pintar-se la cara amb el taller de pinta-cares terrorífic.

D'altra banda, a la vesprada, de 17.00 a 22.00 hores, es continuarà amb diverses activitats per a tot el públic familiar: castells unflables, cercavila a càrrec de La Diabòlica de Morvedre, ludoteca espanta-criatures amb la visita de l'home del sac i un gegant, taller de cuina, concursos de disfresses i crits, espectacle d'animació i decorats per tot el Casal Jove del Port de Sagunt.

![](/media/uzwjwjxp/1.png?width=331&height=468&mode=max)![](/media/pelldfml/2.png?width=331&height=467&mode=max)

També hi haurà un túnel del terror organitzat per l'equip de Corresponsals, enguany la temàtica serà el circ del terror i tots els i les menors d'edat de 9 a 17 anys hi podran entrar reservant l’entrada.

Totes les activitats són gratuïtes i les inscripcions es poden realitzar en l'enllaç [**https://www.notikumi.com/**](https://www.notikumi.com/) per a l'obra de teatre _Twister-peli_ i el túnel del terror. Així mateix, les inscripcions per a Lluna Plena es formalitzaran en la taula d'informació eixe mateix dia.

![](/media/2khn33l0/passeig-circ-del-terror-5.png?width=358&height=506&mode=max)![](/media/z3po2ycm/casal-jove-port-4.png?width=358&height=506&mode=max)

*   [](http://www.facebook.com/sharer.php?u=https://aytosagunto.es/va/actualitat/sagunt-acull-halloween-jove-2022-els-dies-28-29-y-31-d-octubre/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-halloween-jove-2022-els-dies-28-29-y-31-d-octubre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-halloween-jove-2022-els-dies-28-29-y-31-d-octubre/ "Linked In")
*   [](mailto:?body=https://aytosagunto.es/va/actualitat/sagunt-acull-halloween-jove-2022-els-dies-28-29-y-31-d-octubre/)